
HRISTICUL EMINESCU 
 
IntransigenŃa eminesciană, intransigenŃa morală, în sensul respectării trăirii 
mitice-tradiŃionale, trimit la intransigenŃa hristic-ortodoxă. Nichifor Crainic spune, în 
Nostalgia Paradisului1: “Aderând la RevelaŃie, artistul devine un comentator al lui 
Iisus Hristos în ordinea frumuseŃii”. Chiar dacă nu suntem întrutotul de acord cu 
interpretarea dată de Nichifor Crainic “zâmbetului” Luceafărului, redăm cuvintele 
teologului-scriitor din finalul capitolului Simbolul androgin2, întrucât sugerează con-
substanŃialitatea lui Eminescu - cu ordinea superioară, cerească, prin intermediul 
Androginului Luceafăr-Geniu: “Nu ni se spune aici (finalul Luceafărului) de un zâmbet 
îngăduitor sau ironic, dar îl simŃim, în toată supranaturala lui punându-se peste 
condiŃia mizeriei noastre pământeşti. Pe buzele Sf. Ioan Botezătorul, pe buzele 
PrinŃului Mâşkin sau pe buzele Luceafărului, e acelaşi zâmbet în care fulgeră distanŃa 
dintre cer şi pământ; ironic sau îngăduitor pentru noi, dar revelator al unei ordini 
superioare de existenŃă, către care suie nostalgia ridicată din tragica noastră 
experienŃă omenească”. 
S-ar putea spune că Eminescu nu predică. Dar ce este predica, cât efortul de lămurire a 
Logos-ului, de purificare a Logos-ului, numit oameni şi lume? Hristos care predică 
oferă corectivul Logos-ului, fără energii pentru trecerea obstacolului dintre :  
            a. inerŃia Logos-ului degenerat în mocirla (Rovine-lume) - şi  
b. Logos-ul-sabie, Logos-ul mântuirii, care să smulgă din această stare de 
Logos-inerŃie şi să treacă în Logos-ul-sabie (RevelaŃia). (Războiul sfânt este 
VEHEMENłA METAFIZICĂ, pentru a ajuta Spiritul-Soare) să nu se blocheze, ci să se 
reveleze, ciclic. Sângele zeilor şi oamenilor trebuie jertfit, pentru a fi salvată dinamica 
ciclică a Luminii. 
La fel, poezia eminesciană oferă corectivul Logos-ului-Lume, oferind ritualistic, 
Logos-ul de re-arhetipalizare (revenire la originaritatea sacrală a arhetipurilor). Oferă 
toate gestualităŃile unui Logos al mântuirii: în primul rând, nu are nici cea mai mică 
teamă de a pătrunde în Infern, adică de a pătrunde în zonele-tabu ale FiinŃei spirituale. Şi 
                                                 
1 N. Crainic, Nostalgia paradisului, Ed. Moldova, Iaşi, 1994, p. 283 
2 Idem, p. 278. 

de acolo înainte, nu are nici cea mai mică ezitare de a construi gesturile mântuirii: Zborul, 
ca îmbrăŃişare (eros) a Arborelui VieŃii; Răsăritul-RevelaŃie a lui Hristos-Eros Agapé: 
“Cum din mormânt răsare Hristos învingător / Iar inimile toate s-unesc în armonie” 
(II-36).3 
* 
1-CINA CEA DE TAINĂ (EMINESCIANĂ) 
 
Masa mistică (pâinile şi peştii) prefigurează, ca gestică ritualistică, Cina cea de 
taină: El, Iisus, este peşte şi pâine, şi se oferă universului, ca, îngurgitat fiind, să 
acŃioneze din interiorul mistic al FiinŃei spirituale, restaurând FiinŃa Divină. 
Cina cea de taină EMINESCIANĂ este oferirea de sine, vehemenŃă de ruptură 
(explozivă şi implozivă, totodată) - sfâşierea de sine: cf. Rugăciunea unui dac, unde se 
săvârşeşte o crucificare specific eminesciană, pe o Golgotă specific eminesciană: 
a. crucificarea prin şovăire-scepticism-interogaŃie tragică (“Au cine-i zeul cărui 
plecăm a noastre inemi?”) nu este atât expresia nelămuririi individuale, ci expresia unei 
nelinişti metafizice cu implicaŃii supraindividuale: Eminescu conştientizează existenŃa 
ritualistică a lumii, Ritualul-Omenire - şi îşi pune problema necesităŃii şi finalităŃii 
Ritualului-Omenire, plecare de inimi, supunere a fiinŃei aparente la manifestările unei 
FiinŃe Superioare Disparante, un daimon care “plânge, râde (…) spre a se-nŃelege, în 
sfârşit, pe sine însuşi” - deci, finalitatea Ritualului-Omenire este expresia-conştientizare 
a lui Dumnezeu. Scepticismul eminescian, îndurerat şi metafizic, în acelaşi timp, este 
sinonimul acelui “Eli, Eli, lama sabachtani?”; 
b. urmează, apoi, întărirea pe cruce, RevelaŃia prin har şi slavă. “El singur zeu 
stătut-au nainte  de a fi zeii / Şi din noian de ape puteri au dat scânteii (…) / Sus 
inimile voastre! Cântare aduceŃi-I, / El este moartea morŃii şi învierea vieŃii!” Teandria 
s-a realizat, Spiritul-Dumnezeu repetă gesturile Cristului-Dumnezeu (ca amprentator 
activ dar şi ca amprentat pasiv, asupra căruia coboară Sfântul-Duh-VoinŃa de expresie-
amprentare); 
                                                 
3 Este ciudat cum Rosa del Conte (cf. Eminescu sau despre Absolut, pp. 385-386, Ed. Dacia, Buc., 1990)  
se opreşte cu trei strofe înaintea acestor versuri eminesciene, limitându-şi analiza la concluzia: “părăsită de 
Dumnezeu, omenirea …” (op. cit., p. 105)/. 

c. din acest moment al realizării-împlinire teandrică, jertfa nu mai poate fi 
interpretată în individualism, ci în supraindividualitate de acum, Relevatul-Poet nu-şi mai 
aparŃine, ci este în misiune sacră. Tot ce va face, se va răsfrânge asupra CreaŃiei, pe 
care(şi)-a revelat-o, deci, a chemat-o, împreună cu sine, în “lumina zilei”. Vârtejul-
vehemenŃă a deconstrucŃiei Timpului Cosmic conduce la Apocalipsul FiinŃei fenomenale. 
Dar conversia iubirii-milă (“inima-mi umplut-au cu farmecele milei … duiosu-i 
viers…”) în ură şi blestem (“Spre ură şi blestem aş vrea să te înduplec”) prefigurează 
conversia supremă a FiinŃei fenomenale îi FiinŃa Sacră. Stingerea eternă, fără de urmă 
- înseamnă retragerea decrepită din amprentele-lume, deci, şi retragerea, consecutivă, a 
amprentelor-urme - în vederea refacerii plenarităŃii energetice a unei Noi Plănuiri-Lume 
(Mântuitorul-Eden). 
Cânii care sunt asmuŃiŃi să rupă inima (“Ş-aceluia, părinte, să-i dai coroană 
scumpă, / Ce-o să asmuŃă cânii ca inima-mi s-o rupă”) reprezintă starea de păcat 
vehement, stare care naşte reacŃia de feed-back, de geneză a anticorpilor faŃă de 
degenerarea FiinŃei divine din FiinŃa spirituală, şi a fiinŃei spirituale în dispersie către 
Haos: ca să preîntâmpine disiparea completă şi pierderea în haos (deci, blocarea 
circuitului expresie-resacralizarea …), ruperea-sfâşiere de sine şi dăruirea de sine-
monedă sacră (fărâma euharistică) reprezintă forŃa de re-centripetizare, de re-
energetizare a bucăŃilor fărâme (degradate energetic-spiritual şi, deci, având vocaŃia 
centrifugală). 
Cine este cel care asmută cânii, ca reacŃie euharistică, faŃă de degradarea 
comunităŃii cosmice? Este Eul Divin din Omul Transcendental. Deci, coroana scumpă, 
de Om Transcendental, cooperant cu Părintele Dumnezeu, este a Poetului-Orfeu 
(Orfeu se oferă-jertfeşte, prin sfâşiere euharistică). 
“Iar celui ce cu pietre mă va izbi în faŃă, / Îndură-te stăpâne, şi dă-i pe veci 
viaŃă”. Cine poate arunca cu pietre în faŃă? Cel fără păcat, adică cel retras din 
amprentele, din vârtejurile vehemenŃei expresive-lume. FaŃă-re-împietrită (prin lovire-
contact cu Cel Retras din Vârtejurile-Lumi) este faŃă re-sacralizată de către Cel sacru. 
Deci, Poetul este călăul şi victima gestului iniŃiatic, de recuperare, a Muntelui Cosmic 
(Suprema FaŃă de Piatră  -  Piatra Filosofală). Deci, Poetul este FiinŃa Divină, cu viaŃă 

veşnică, după experienŃa MorŃii Veşnice (ca Ritual iniŃiatic, răsfrânt în Ritual-Omenire. 
Este Christos. Orice vehemenŃă este gest ritualic de recuperare a arhetipului degradat. 
Urma-vale energetic-amorentă expresivă este resorbită total în FiinŃa Divină - 
dar nu pentru a obŃine vidul, ci preaplinul (care, consecutiv, după mântuirea-Eden, se va 
reconverti în undele energetice-amprente ale altei lumi etc.). Nirvana blochează în sine 
toate posibilele şi probabilele ipostazieri-reîncarnări. Tocmai acest preaplin oferă şansa 
şovăirii, în faŃa noii exprimări divine: această şovăire creează senzaŃia întreruperii 
ciclului, a ştergerii eterne a posibilităŃii de amprentare (haosul pentru carnea-amprentă 
acceptată). Stingerea eternă este Soarele Mistic (Negru), faza de ascundere, în 
atotputernicia proprie, a deităŃii. Stagnarea la rădăcină Arborelui Sephiroth - Regatul 
Mistic Malkuth (din Cabbala ebraică). 
* 
*  * 
Trezirea (în sens mistic: RevelaŃia) este urmărită de Iisus (prin sine, dar şi prin 
sinele-lumii: apostolii doisprezece: 3 x 4) în Grădina Ghetsemani (Eden şi Golgotă, 
totodată) - este urmărită şi de Eminescu, în poezia sa. Trezirea interioară, dinspre 
Kundalini spre vertex, pentru a uni cu cosmosul. De aceea, imaginea centrală a poeziei 
eminesciene este Muntele, înconjurat de starea de Eros (îmbrăŃişarea-spirală dublă), ca 
aureolare, situare în Triunghiul FiinŃei Divine, în Soarele Negru. Somnul eminescian este 
înafară somn, înăuntru maximă activitate-zbor către Cărarea-Cale, întoarcerea la/în 
Ritual. Şi, prin Ritual, la Mit. 
CâŃi dintre noi, cei care îngânăm Logos-ul eminescian, avem puterea să ne 
trezim, să stăm treji, întru mântuirea Neamului nostru Eminescian? 
* 
*  * 
2-BOTEZUL CU POEZIE (FOC ŞI APĂ) 
 
Se pare că Eminescu începe prin a accepta teoria gnosticilor4, despre deosebire 
între a) Dumnezeul Suprem şi răscumpărător şi b) Demiurgul cel Rău (în Demonism - 
Ormuzd fals), care a săvârşit CreaŃia (“Cosmosul este, ca urmare a căderii omului, 
                                                 
4 MIRCEA ELIADE, Istoria credinŃelor şi ideilor religioase, vol. II, p. 321. 

dominat de rău, dar răscumpărarea este o a doua CreaŃie şi lumea îşi va redobândi 
desăvârşirea originară” – cf. M. Eliade, op. cit.). În Memento mori, concluzia este 
agnostică: nu poate fi cunoscută esenŃa realităŃii şi a reflectării ei în conştiinŃa oamenilor 
(Dumnezeu duce l-a dezlegării porŃi, fără să dezlege - cel puŃin, nu în/pentru această 
lume). Se sugerează, însă, existenŃa mântuirii: nu ca parousia, ci ca descoperire, în sine, 
a forŃei unice etern renăscătoare - agheazima - lacul cu apă vie. Aceasta este botezul: 
prin actul baptismal “te îmbraci” în Hristos (Cel Uns), capeŃi trupul mistic. Mai mult, 
prin vehemenŃa chinurilor golgotice (cf. Rugăciunea unui dac, unde răstignirea peste 
prea-plinul noapte bogată-Nirvana resoarbe undele-amprente-urme energetice 
expresive, redând puritatea deităŃii lui Meister Eckhart) şi prin dorinŃa de sfâşiere 
ritualică, pentru reîntregirea în trup mistic - se prefigurează euharistia (graŃie divină 
împărtăşită-împărŃită pentru Suprema Sinteză - virtutea resurecŃională): este, mai 
pregnant, integrarea credinciosului în Arhetip, în trupul mistic al lui Christos. 
Poezia este botez, act baptismal: este jertfă pentru nemurire, este răstignire 
pentru mântuirea/resorbŃia energetică a universului. Strop de apă vie - poezia trebuie 
să participe (ca şi Hyperion la activitatea-Demiurgos - resorbŃia în sine a Divinului va 
prefigura, totuşi, deitatea) la lacul-agheazimă. Poezia este pars pro toto, este iniŃiere 
pentru mântuirea-parousia. Poezia este FiinŃa-Iisus, este VoinŃă (ocultată) pentru 
învăŃarea Drumului Mistic spre a doua venire, cea atotmântuitoare. Cristul ne pregăteşte, 
prin Poezie, pe toŃi, pentru Drumul mistic spre a redeveni, din comunitatea mistică - 
Trup Mistic (PotenŃarea Maximă a CreaŃiei). 
Deci, drumul este diferenŃa dintre RevelaŃia lui Hristos şi parousia, dintre  
RevelaŃia Spiritului şi identificarea cu FiinŃa Divină - dintre comuniunea necesară 
(revelată ca necesară: ta twam asi etc. - identificarea părŃii prin tot), până la des-fiinŃarea 
(parousia) fiinŃei spirituale în FiinŃa Divină. 
Prin proclamarea Eros-ului Universal, Eminescu a desfiinŃat posibilitatea 
duplicităŃii divine: divinul este unul, cel din FiinŃa Divină, obŃinută prin iniŃiere 
interioară. IniŃiere individuală, dar iniŃiere în cadrul comuniunii-Ritual (care presupune 
identificarea cu toŃi potenŃialii iniŃiaŃi - deveniŃi reali iniŃiaŃi). Acest Ritual ni-l revelează 
pe Hristos ca Luceafăr al Mărilor (II-37), identic cu Adevărul: dar Adevăr nu înseamnă 
doar Binele (aşa cum îl înŃelegem, de obicei: ca lumină albă), ci ca o cooperare a Binelui 

şi Răului la Demiurgie şi, implicit, la iniŃierea (Spânu-Harap-Alb, Făt Frumos-Vrăjitoarea 
rea-Mag), întru dobândirea (-accedere la) stadiul FiinŃă Divină. 
* 
*  * 
 
 
3- PLÂNSUL EMINESCIAN 
 
Plânsul, la Eminescu, nu izvorăşte din melancolia romantică, ci din setea de 
arhetipalitate. În nici un caz nu este vorba despre plâns ca dovadă artificioasă a 
sensibilităŃii.  
Plânsul, la Eminescu, este, şi el, cristic, mai exact, cu funcŃie baptismală: este 
Apa care cheamă Focul, sunt amprentele-vehemenŃe, ale închegării fenomenale, care-şi 
cheamă primordiile - îşi cheamă Sinele-Foc, Entelehiile-Foc, pentru a reîntoarce lumea 
la Eden. Plânsul este ipostazierea tragismului fiinŃei demiurgice: “De plânge Demiurgos, 
doar el aude plânsu-şi”. 
“Apele plâng clar izvorând în fântâne” - apa care plânge are, ca efect al 
plânsului, izvorârea (deci, întoarcerea la Inepuizabila Puritate originară) şi clarul-
claritate (aici, adverbial), prin în-focare (chemare-regăsire a Focului-Iluminare): 
RevelaŃia Fântânii. Fântâna - prin care comunică tărâmurile (mai exact, Fântâna-arbore 
Cosmic, prin care se resoarbe tărâmul fenomenalităŃii în Tărâmul Unic-Edenul - şi ale 
cărei ramuri-izvoare înfloresc aştrii: luna, stelele, soarele Negru) - Fântâna cu Plâns: Apa 
Vie (Agheazma, Apă şi Foc al Duhului Sfânt). 
Ochii sunt, de multe ori, stare de plâns (potenŃial sau cinetic). Stare continuă 
(suspendată sau reluată) Ea de plâns: căci ei cheamă, prin acvaticul-oglindă, razele 
focului uranic. În cazul stingerii luminii din ochi, se produce, în fapt, luciferizarea, 
transcendentalizarea fiinŃei vizionare (prin ochii revelatorii), trecerea în zona Soare 
Negru-lumină ocultă: (I-166) “Şi dacă ochii ce-am iubit / N-or fi de raze plini, / Tu mă 
priveşte liniştit / Cu stinsele lumini. / (...) Tot înŃeleg că m-ai chemat / Dincolo de 
mormânt”. 

Există şi plânsul (suspendat) metafizic, ca ardere mistică a privirii în Eros, 
amplificând efectul sacru al pneumei: (I-94) “Privirea-mi arde, sufletul îmi creşte”. 
Plânsul Naturii (Fire) este ninsoarea de foc, cu flori de tei - în dimensiunile 
orfismului sacru al codrului, creându-se viziunea cercurilor-unde, suprapuse (pe 
verticală), concentrice (orizontală), cercuri care comprimă-orientează, regresiv (prin 
somn-visare), către originar (ca şi în Luceafărul: “Iar ceru-ncepe a roti / În locul 
piere…”, sau “… Unde-ajunge nu-i hotar / Nici ochi spre a cunoaşte / Şi vremea-
ncearcă în zadar / Din goluri [concentrice, golite de amprentele fenomenale] a se 
naşte”) -cf. I-61: “Adormind de armonia / Codrului bătut de gânduri, / Flori de tei 
deasupra noastră / Or să cadă rânduri-rânduri”. 
Duh către duh, rost către rost (gură către gură), stau Călin şi fata de împărat 
(alungată, din fenomenalitate în arhetipalitate) - şi “apa ochilor” este faza premergătoare, 
preludiul (dar şi mediul de închegare) al focului-Eros: (I-66) “… s-uită-n ochii plini de 
apă, / Şi pe rând şi-astupă gura, când cu gura se adapă”. Apa şi Focul nu se resping, ca-
n fenomenalitate - ci, în arhetipalitate, sunt complementare (cf. naşterea lui Hyperion - 
Voievodul Solar din Cer-uranos [stelar, în-focat] şi Mare. 
De aceea, jalea, se transformă în postludiul plânsului, ca stare de nuntă 
îndeplinită a Apei cu Focul (prin orfism), pentru a rezulta Originaritatea-Eden: (I-83) 
“Iară cornul plin de jale / Sună dulce, sună greu”, sau (I-167) “buciumul sună cu jale” 
(pe deal, unde-i Axa Lumii - Salcâmul cosmic). 
Starea de excepŃie a plânsului este ouroboros-ul psihic: nuntirea urii cu 
amorul (cele două stări primare ale Focului, în aşteptarea Apei, care să introducă Râul 
Demiurg - stare de continuitate). Rezultă plânsul interior-cosmic, disperarea-vehemenŃă 
paroxistică, prin care se produce stingerea eternă: (I-91) “… ura cea mai crudă mi s-ar 
părea amor… / Poate-oi uita durerea şi voi putea să mor… / (…) Şi-n stingerea eternă 
dispar fără de urmă”. 
Plânsul interior, ca vehemenŃă demiurgică-apocaliptică, întâlneşte Râsul, cu 
aceeaşi dublă funcŃie: (I-119) “C-acel demon plânge, râde, neputând s-auză plânsu-şi, / 
Că o vrea .. spre a se-nŃelege în sfârşit pe sine însuşi”. 

În definitiv, stare de plâns cosmic demiurgic este dorul nemărginit, care 
cheamă lumile-luminile în roiuri, din “sure văi de chaos”, ca pe lacrimile (şi-roiuri) lui 
Demiurgos-cel-Ascuns - şi care, plângând lumină, se exprimă. 
Întregul cosmosul este stare de plâns orfic, demiurgic-apocaliptic - într-o 
disimulare a formelor-de-apă (trecere-curgere) şi foc (patima fiinŃei-fiinŃare, care-şi 
caută, cu frenezie, originaritatea): (I-257) “De-ar fi aruncat în chaos arfa-i de cântări 
îmflată, / Toată lumea după dânsa, de-al ei sunet atârnată, / Ar fi curs în văi eterne, lin 
şi-ncet ar fi căzut… / Caravane de sori regii, cârduri lungi de blonde lune / Şi 
popoarele de stele, universu-n rugăciune ...” (rugăciunea este suprema stare de Foc: 
Spiritul regăsit prin cădere-înălŃare). Toate aceste lumi de foc ale fiinŃei sunt lacrimile 
demiurgico-apocaliptice, căzând spre a înălŃa FiinŃa Cosmică, într-o veşnică resurecŃie-
regăsire de Sine (în zona ocultă a pierderii: “Poate că în văi de caos ne-am pierdut de 
mult… de mult” (I-253). 
* 
*  * 
4-RĂZBOIUL SFÂNT5 
 
Războiul, la germanici, era Ritual - ofrandă de sânge, adusă zeului, Moartea 
eroică era experienŃă religioasă privilegiată (a se vedea şi la geto-daci). Natura extatică a 
morŃii îl transformă pe Războinic în Poet inspirat, în şaman-profet, înŃelept vizionar. La 
Eminescu, spre exemplu, bătălia-Ritual de la Rovine (Scrisoarea III), unde ridicarea din 
Rovină-Mlaştină se face în etape (logos-ul decrepit este înlocuit de Creanga de Aur şi 
Râul Demiurg, “râul, ramul” - de Zidul-Munte; apar luminile-comete (capete pletoase, 
coifuri lucitoare) din zona sacră-codru; roiul, ca explozie a Stupului Divin, din care ies 
flăcările Focului Sacru-Albine: lănci, arcuri, nouri de aramă - se stârneşte Vârtejul-
vijelie, prinzând, în mijloc, Leul Solar care turbează (furor sacer, demiurgică); flamura-
ramură verde se frânge, înlocuită de Creanga de Aur din mijlocul Vârtejului, care uneşte 
cer-pământ, într-o Apocalipsă şi o Nouă Facere: “Pe pământ lor li se pare că se năruie 
                                                 
5 Nu putem adera la viziunea non-metafizică asupra războiului, în opera lui M. Eminescu, a lui G. 
Călinescu (Opera lui M. Eminescu vol. III, p.38-40, Ed. Minerva, Buc., 1985). Din acelaşi motiv, nu 
putem adera nici la opiniile lui E. Todoran, din cap. Eroica, din vol. M. Eminescu - epopeea română, Ed. 
Junimea, Iaşi, 1981. 

tot cerul”; Mircea-Cavalerul Graalului şi Călugărul (Ascetul, Omul-ritual, originar-
simplu la vorbă şi al port) se identifică cu Vârtejul şi cu Focul (Mircea-Vijelie, Mircea-
Seism al “călărilor” cu suliŃe-raze) - Mircea-Potopul şi Genunea, Grindina Sacră, care 
treieră Grâul Cristic, separându-l de pleavă şi refăcând Fulgerul-Zbor şi Muntele-Arbore 
Cosmic cu stele: “munŃii negri … izvorăsc din veacuri stele…”. 
Mircea este întrupare a lui Wotan: Wut=furie (furor sacer, vehemenŃă ritualică) - 
şi este lup-om, om-zeu (berserkr). Prin lupta iniŃiatică, el re-sacralizează Codrul edenic - 
redă viziunea Pământ-Titan. 
Chiar dacă, la Eminescu, războiul sfânt nu are sensul proclamat de maniheiştii 
iranieni, cât şi de essenienii de la Qumram - există urme ale unei apocatastaze de ordin 
metafizic: lupta dintre Logos-ul Ruinat (Rovine) şi Logos-ul-foc (Mircea-łepeş). 
Apocatastaza angajează arhetipuri, pentru reintegrare: Demiurgos şi-l reintegrează pe 
Hyperion şi Edenul-Pământ, în sinteza Spiralei Arbore Cosmic (îmbrăŃişat de Şarpele-
Spirală-zbor). Deci, conceptul essenian de Şarpe Mântuitor, mântuirea prin Şarpe, pare 
a avea, la Eminescu, o relevanŃă foarte subtilă, dar foarte importantă: fondul cosmic-
demiurgic este Spirala - iar Spirala este resurecŃia prin Şarpe. Iisus este Şarpele, este 
iubirea-îmbrăŃişare, care separă (viaŃa veche de cea nouă) şi uneşte (întru FiinŃa Divină, 
dobândită prin iniŃiere, resorbire a vechiului - energie exprimată-degradată, în noul - 
energie reconcentrată, centripet în Sinele Divin). 
În definitiv, şi Eros-ul-Iubirea este Războiul Împăcării, este extrema vehemenŃă 
pentru a ajunge al Chinul suprem al Armoniei. Cf. N. Berdiaev (Adevăr şi revelaŃie, Ed. 
de Vest, Timişoara, 1993), care spune că trebuie subordonate, toate chinurile – Eros-ului 
EsenŃial. 
Esseninii excludeau de la banchetele-comuniuni pe diformii psihici şi spirituali. 
Vestirea venirii împărăŃiei (parousia) este tocmai vindecarea. Deci, în Scrisoarea III, 
parousia se vesteşte şi realizează prin venirea Focului-łepeş, care tămăduieşte monştrii 
(fizici şi psihici) re-construind Logos-ul (degradarea-bâlbâirea va fi deplasată spre 
revelaŃia Focului, transgresând în glossolalie, “vorbirea în limbi” - revenind al Arhetipul 
Logos-ului Originar: Logos-ul-Basarabi, Logos-ul-Muşatini). 
Şi ascetismul (Cavalerul Graalului), tot de la esenieni poate să vină - ca obŃinere 
a tensiunii spirituale, pentru  “a umple” FiinŃa Divină. Respingerea materiei (ca şi la 

gnostici), pentru a transcende, spre obŃinerea Trupului Mistic (Hristos). Şi Hristos, până 
la 33 de ani, tot printre essenieni a stat, şi de la ei a învăŃat tehnicile ascezei - probabil şi 
doctrina Şarpelui: prin spadă (sabie), la unirea cu Dumnezeu (este o spirală, Rău-Bine, 
despărŃire pentru unire, în Şarpele-Ouroboros, circularizant): “Nu aduc pacea, ci sabia” 
(neliniştea spirituală, pentru ruptura de FiinŃa Spirituală, pentru a se desăvârşi în FiinŃa 
Divină).  
* 
*  * 
Ritualul baptismal este scufundarea în Iad (capătul de jos al axei lumii), pentru 
confruntarea cu Monştrii, pentru a trece proba iniŃiatică, aducând Focul, pentru 
resurecŃie. În Scrisoarea III, se coboară, iniŃiatic, de către fiul al treilea (“unul dintre fiii 
falnicului domn”), în Mlaştină, în infernul acvatic (iadul cu monştri): ca o apă 
turburată, ca potop ce prăpădeşte. De sub apă, monştrii (Negrul, Cocoşatul, Broasca, 
Gunoiul, Ilotul Spiritual, Fonful, Flecarul, Guşatul, Bâlbâitul, Cel-fără-Creier, Cel 
Îmbătrânit Fără de Vreme etc.) sunt transfiguraŃi în forŃe de propulsie-transcendere, 
energii ale teurgiei prin Foc - łepeş Vodă Atotpurificatorul. 
Prin botez se realizează împăcarea contrariilor (ca şi în Scrisoarea III, Apa cu 
Monştri determină, dialectic, Focul-łepeş), rezultând Androginul (refăcutul Arbore 
Cosmic-Munte, Eros-Şarpe este imaginea Androginului: Şarpele Cosmic este Androgin, 
căi este spirala care uneşte etapele de desăvârşire a FiinŃei). 
* 
*  * 
Cezarul (Împărat şi proletar, I-47) este ipostaza în curs de iniŃiere-desăvârşire a 
Regelui (Monarh Ascuns): Regele din labirintul iniŃiatic (al nebuniei-iniŃierii) este 
“moşneagul rege Lear” (străbătând, prin nebunie, spre RevelaŃie, dinspre cununa uscată 
de paie, spre coroana mistică-esoterică) : e acelaşi mecanism sacral care transformă 
ieslea bethlehemică-cunună de paie - în cununa de spini-TRANDAFIRI  -  
SIMBOLUL SPIRITULUI BIRUITOR. Trandafillos=Floarea cu o mie de petale, pe 
care o răstigneau oamenii Evului Mediu. 
Cezarul este Monarhul (“în nălŃimea-i solitară”, “palid”, “în gânduri adâncit”) 
aflat la malul Styxului-Seina, păstrând, încă, în fiinŃă, confruntarea (ca stare spre 

iniŃiere): “Convins (…) cum că principiul rău, / Nedreptul şi minciuna al lumii duce 
frâul (…) Povestea-i a ciocanului ce cade pe ilău (…) la jugu-i el sileşte pe cei ce l-au 
urât” (ura este stare iniŃiatică, prin care se creează premizele apocatastazei). Pare a fi 
tiran, în realitate este cel tiranizat de labirintul-contingent: “Mărirea-i e în taină legată 
de aceşti (forma spirituală, proliferată în gregaritatea labirintului-logos)… El - el vârful 
mândru al celor ce apasă” (este stea esoterică, nedegajată încă de “apăsările” în dublu 
sens) ale ascensiunii Muntelui IniŃierii. 
Monarhul Ascuns trece (în Împărat şi proletar) prin labirintul infernal iniŃiatic: 
a) de la esotericul unul (pronume nehotărât) din ceata faquirilor, căutători ai căii (“Ah - 
zise unul…”, în taverna mohorâtă, desprins, anonim, ca fata-Lună din Luceafărul - din 
ceata pribegită de “copii săraci şi sceptici”) - stadiul proletar fiind forma ascunsă (în 
curs de iniŃiere), sub care guvernează lumea Împăratul-Monarh (stadiul final al 
iniŃierii), b) la revolta Logos-ului instituŃionalizat-demonizat - revoltă dubitativă 
(“SpuneŃi-mi ce-i dreptatea… Religia - o frază de dânşii inventată”) şi revoltă-
confruntare a principiilor, într-o apocatastază verbală (ZdrobiŃi… sfărmaŃi… zvârliŃi în 
foc…”) c) în simultaneitate magică-mitică, se realizează apocatastaza ca act efectiv, 
ritualic: “Parisul (asimilat, cel puŃin aici, Nordului esoteric) arde-n valuri, furtuna-n el 
se scaldă” (Foc şi VehemenŃă - furtună demiurgică); “bulgării de granit” suiŃi (iniŃiere 
prin Munte) se vor transfigura plebeul proletar în Cavaler-Rege (cu “arme lucitoare” - 
fulgerul lui Thor), cuşma frigiană în coroană esoterică-clopot; prin furor sacer, femeia 
chtoniană (vândută) devine Prostituata Sacră: Femeia (pluralizată) cu “ură şi turbare în 
ochii … negri, adânci şi disperaŃi” (ochi luciferizaŃi) se transfigurează în Formă 
Hieratică: “Ca marmura de albe, ca ea neprihănită” - apoi, în stadiul mare, refăcând 
echilibrul orfic-thanathic: “Scânteie marea lină… Corăbii învechite scheletele de lemn” 
(ca forme de graniŃă, între schelet şi RevelaŃie) pătrund, prin pânzele lunare (“Ńin 
pânzele umflate în faŃa lunei”) în stadiul Logos de Foc, Logos de Roată: “Şi-n roată de 
foc galben stă faŃa-i ca un semn”. 
Prin uimire extatică, Cezarul se va autodepăşi (depăşind) umbra şi nourii: 
“Uimit privea Cezarul al umbra cea din nouri”) în stadiul (interiorizat) de Monarh 
Arhetipal (Demiurgos), dar şi în stadiul de Logos Divin (Logos-ul sapienŃial-ritualic din 

finalul poemului: “În orice om o lume îŃi face încercarea (…) Că vis al morŃii-eterne e 
viaŃa lumii-ntregi”).6 
* 
*  * 
5-FEMEIA EMINESCIANĂ - ÎNTRE MARIA FECIOARA ŞI PROSTITUATA 
SACRĂ 
 
Spre deosebire de Simon Magul, cu a sa Elena prostituata, Eminescu caută 
Arhetipul pur al Femeii. Dar dacă Elena = ÎnŃelepciunea divină, oare nu a devenit pură 
prin paroxismul-vehemenŃă al impurităŃii? Oare femeia eminesciană nu este demonul-
materie, decăzută (şi, paradoxal, dar în logica eminesciană mitică, de tip contrastiv: 
înălŃată) până la RevelaŃia Arhetipului? Oare nu asta înseamnă Dalila: demon (Lucifer) 
înălŃat până la Demiurg-demiurgie? “Căci cu dorul tău demonic va vorbi călugăreşte, / 
Pe când craiul cel de pică de s-arată, pieptu-i creşte, / Ochiul îngheŃat i-l umplu 
gânduri negre de amor / Şi deodată e vioaie, stă picior peste picior, / Ş-acel sec în 
judecata-i e cu duh şi e frumos…”. 
Acest pasaj, ca orice pasaj de poezie eminesciană, are ermetismul său iniŃiatic. 
Femeia răspunde călugăreşte, “dorului demonic”: cu alte cuvinte, răspunde energiei 
demiurgice (dorul demonic, care cheamă lumile din “sure văi de chaos”), printr-o 
atitudine profund spiritualizată, adecvată energiei care o solicită, în câmpul Eros. 
Răspunde pe măsură: la atitudine puternic energizată (dor), prin atitudine puternic 
spiritualizată, prin asceză (călugăreşte). S-ar putea spune că acesta este planul reacŃiei 
uranice. 
În schimb, nu-şi uită menirea resurecŃională, de re-energetizare a ciclurilor 
decăzute: craiul de pică este Monarhul decăzut, picat. Şi atunci, atitudinea ei este 
promptă: “pieptu-i creşte” (deci, acumulează, pentru a transmite-jertfi, întru o nouă 
                                                 
6 Ne delimităm cu fermitate de interpretările “socializante” şi “istoricizante” ale poemului Împărat şi 
proletar, interpretări cărora, după părerea noastră, le-a căzut victimă până şi un exeget atât de rafinat ca 
Rosa del Conte (op. cit., p.56), dovadă afirmaŃii de tipul: “RevoluŃia Comunei (…) nu cere numai pâine, 
cere alte adevăruri noi valori, şi vrea să scufunde sub năvala unui nou potop minciunile trecutului” etc. 
- deşi remarcă, mai jos cu câteva pasaje, că M. Eminescu se sustrage conştient planului istoric şi 
delimitărilor particularului, tentând, mereu, răzbaterea cugetării spre general-cosmic (Rosa del Conte, 
op. cit., p.64): “Plebea răzvrătită va distruge numai nişte forme destinate să piară pentru a se reînnoi în 
timp (…) pentru că “progresul” omenirii şi al lumii nu e decât o iluzie…” 

creaŃie, prana sacră, sau pneuma grecilor), privirea-ochi devine aceea a Luceafărului: 
ochi îngheŃat, cu gânduri negre de amor (să ne amintim cum suna versul 
Luceafărului: “Sub raza ochiului senin (…) Cu farmecul luminii reci” şi “…ochii 
mari şi minunaŃi (…) Ca două patimi fără saŃ / Şi pline de-ntuneric”). 
Crucea sexuală-demonică (“picior peste picior”) va transcende în Crucea 
Demiurgică - pentru că efectul în-crucişării este transgresarea secului în plin de duh 
fertil, frumos. “Instrumentul” transgresării este forŃa ei spirituală, de tip demiurgic: prin 
forŃa judecăŃii (Spiritului), ea readuce craiul de pică în lumea sa victorioasă: Rege ocult, 
Mag-Ahman, în Vârful Muntelui. 
Acesta este planul reacŃiei pneumatice, re-edenizante (după cum afirmă 
Adrian Bucurescu, în articolul “Grădinile vrăjite”, din Mitologie română, nr. 204 al 
rev. Strict secret, 22-28 martie 1994 - geŃii vorbeau despre Akos-Samenos, Grădina 
Divină, re-făcută în spaŃiul terestru prin rugăciunea lui Zalmoxis. În această grădină 
vrăjită creşte Floarea focului. Iată, deci, că acŃiunea de re-edenizare, prin forŃa pneumei-
prana, a Dalilei-Prostituata-Sacră, şi acŃiunea de re-edenizare a cuplului cătat-regăsit, 
Cătălin-Cătălina, îşi au originea tocmai în starea de rugăciune re-edenizantă a lui 
Zalmoxis). 
Femeia veşnic trădătoare este materia (Prakrti), care veşnic trădează - dar 
finalitatea trădării totale este RevelaŃia Netrădatei EsenŃe (Purusha), Arhetipul Femeie, 
de dincolo de toate trădările, implicate în orice demiurgie: de dincolo de toate părăsirile 
(“Te-ai dus, şi-am înŃeles prea bine / Să nu mă Ńin de pasul tău, / Pierdută vecinic 
pentru mine, / Mireasa sufletului meu”: paroxismul-părăsirii-trădare, în cadrul 
Vârtejului fenomenal, duce la starea de nuntă mistică, a sufletelor, eliberate de karma 
trupurilor: mireasa este starea paradoxală de unire mistică întru veşnicie, este Mireasa-
Moarte, Mireasa IniŃiatică (RevelaŃia). Ea devine Mireasa Ocultă, Calea de Izbăvire 
(Steaua mărilor, deasupra “valului ce ne bântuie” - II-37), prin părăsirea, de fapt, a 
Vârtejului (fenomenal): “Şi-o să-mi răsai ca o icoană / A pururi verginei Marii, / Pe 
frunte ta purtând coroană - / Unde te duci? Când o să vii?” (I-92). Icoana verginei 
Marii trimite la mistica trupului feminin - Demeter-Cybelle, veşnic de neatins în esenŃa 
ei creatoare. Părăsirea, paradoxal, spre unde-niciunde, pentru o venire într-un când-
nicicând, duce la decantarea-rămânerea, ocultă, a esenŃei: ÎnŃelepciunea divină - “Pe 

fruntea ta purtând coroană” (coroană pe care Ea o transmite, prin nunta mistică, fiului 
ei spiritual: Christosul-Alesul). 
Deci, Prostituata Sacră (Dalila-Maria din Magdala), este vehemenŃă din care 
rămâne senina esenŃă: pururi vergina (de neatins) Marie-Demeter, aparŃinând atât 
misterului eleusin, cât şi misterului creştin.  
Plecarea-trădarea este mistică, nemotivată absolut. “Unde te duci?” (plus: “de ce 
te duci?”), “Când o să vii?” (plus: “de ce ai plecat”). Pur şi simplu: “deodată trece-o 
cugetare. / Un văl pe ochii tăi fierbinŃi: / E-ntunecata renunŃare, / E umbra dulcilor 
dorinŃi”. O sinteză a contrariilor (renunŃare-dorinŃă, de fapt, renunŃarea la fosa Elenă-
prostituată, pentru Mistica Prostituată): prin vehemenŃa paroxistică a trădării, rămâne 
Veşnica Vergină Maria - întru statornicie divină. Amprenta-văl o desemnează co-
demiurg7. 
6-CÂTEVA TRIMTERI LA GNOSTICI 
 
La gnostici (spre exemplu, doctrina lui Valentin), Sinele (Spiritul, pneuma) 
“este izolat, indiferent, simplu spectator inactiv în drama vieŃii şi a istoriei” (cf. Mircea 
Eliade, op. cit.). 
Nu tot aşa stau lucrurile la Eminescu: Spiritul nu este pneuma, ci este activ, este 
Primul Principiu (al gnozei valentiniene), unindu-se cu Eunonia (Gândirea), pentru a 
amprenta cu forme-cosmos. Dar nu într-o structură atât de complicată, cum este aceea 
prezentată de doctrina valentiniană (cu cele 15 perechi de coni); cel puŃin, la Eminescu nu 
apar toate verigile valentiniene către Mântuirea pneumatică: Eminescu, dacă va fi cunoscut 
teoria valentiniană, se pare că a considerat-o mult prea sofisticată,  ne-ortodoxă -  şi a intuit 
                                                 
7 Izotopia semantico-funcŃională, în anistorie, dintre Zalmoxis şi Chrisots, este marcată de către tracologul 
Adrian Bucurescu şi la acest nivel, al Prostituatei Sacre (Zâna albă, Mitologie românească, în nr. 226 / 
1994, din rev. Strict secret): “Cea mai mică dintre cele şase însoŃitoare ale zeiŃei Halmyris era Maria 
Mygdonia (Maria cea foarte darnică). Tot ei i se spunea şi M-Alva (Cea Albă). În anul în care Zalmoxis 
a revenit printre geŃi, M-Alba a fost cea care a turnat pe capul zeului un vas întreg de mir scump. Cât  
timp a mai petrecut Zalmoxis pe pământ, Maria Myydonia şi-a iubit zeul cu o patimă arzătoare. De 
aceea, ea a fost numită şi “Logodnica Domnului”. 
Similitudinea onomastică şi funcŃională dintre Maria Mygdonia şi Maria Magdalena este frapantă: 
Fata Chaosului (Nefărtatul feminin) este foarte darnică cu formele (cu ceea ce nu are întemeiere) - şi, 
aparent, paradoxal, dar în logica sacră, este îndrăgostită arzător (fiind co-părtaşă apofatică la demiurgie) de 
cel care dă temei la toate (Zalmoxis Christos). Acestuia din urmă, Maria Mygdonia-Maria din Magdala i se 
oferă ca oglindă a morŃii (mirul, plus părul-răsfirare-chaos, cu care îi şterge picioarele (sau capul) - temeiuri 
ale lumii), pentru a transsubstanŃia mirul-oglindă în untdelemnul divin-solar, întemeietor al ciclurilor 
eterne. 

că este sacrificată, astfel, MăreŃia - întrerupe (cf. II-356-357 - Geniu pustiu) sistemul, prin 
întreruperea discursului despre soluŃia soteriologică, al lui Toma Nour (Toma Nour fiind 
metafora soluŃiilor soteriologice oculte, în-văluite Ńinând de esenŃă, existente în mijlocul 
Vârtejurilor înşelăciunilor şi vehemenŃelor, sentimentale şi istorice): “Întunericul din jurul 
meu era metafora acelui nume: Toma Nour” (II-358). 
Împotriva gnosticilor, Eminescu socoteşte somnul ca trezire în interior a 
Sinelui (“Dară ochiu-nchis afară, înlăuntru se deşteaptă” (I-107), pentru a-l întoarce 
din Logos-ul formal în Logos-ul sacru, apoi retrăgând amprentele energetice şi 
absorbindu-l (dincolo de umbra-urmă = amprente energetice de limită, spre inexprimabil 
în FiinŃa Divină: visarea, ca tărâm al Arhetipurilor Unitare (I-303: “CetăŃile mari 
răspândite-s în soare (con-centrate în jurul nucleului Foc Mistic), / Palate de-argint se 
ridic gânditoare / Şi regi sunt îngeri cu aripi de-arginŃi (…) / De visuri, de umbre de 
cântec e plină” - (Steaua-Vis). 
Somnul este revelator, ca în unele filozofii hinduiste (la yoghini: somnul treaz) 
sau greceşti-presocratice (Hypnos conduce la tărâmul misterelor thanathice). 
Începutul (ritualic)al marilor poeme eminesciene este anamneză: cf. evocarea 
stării Mythos în debutul Luceafărului (“a fost odată ca-n poveşti… rude mari 
împărăteşti…”), la începutul poemului Fata în grădina de aur (“A fost odat-un împărat 
- el fu-ncă / În vremi de aur (…) când (…) vorbeai cu zeii (…) Clădi palat din pietre 
luminoase, / Grădini de aur…) O noapte-eternă prefăcută-n ziuă etc. - noapte bogată), 
preludiul la Memento mori (“turma visurilor mele eu le pasc ca oi de aur (…) Până 
unde-n ape sfinte se ridică mândre maluri (…) Unde sfinŃii se preîmblă în lungi haine 
de lumină” etc.), sau la Povestea magului… (“În vremi de mult trecute, când stelele din 
ceriuri / Erau copile albe cu părul blond şi des (…) Era pe lumea asta mândră-
mpărăŃie (…) Domnea în ea un împărat prea mare…” etc.). 
Faustus Maniheeanul (cf. Mircea Eliade, op. cit.) sune despre sufletele 
fericiŃilor morŃi că sunt continuu transportate, spre Paradisul celest, de Corăbiile Lunii şi 
Soarelui. Iată că această imagine a Soarelui Negru-călăuză a corăbiilor negre (de fapt, 
el însuşi, Soarele Negru, fiind corabie spre Paradis) şi a Lunii-Fată (“în umbra falnicelor 
bolŃi” - bolŃile fiind corăbii întoarse, semicercuri tânjind după re-împlinirea în cerc), din 

Luceafărul, pot fi considerate, dacă nu reminiscenŃe, cel puŃin coincidenŃe de viziune 
arhetipală, între viziunea eminesciană şi cea a lui Faustus Maniheeanul. 
Pentru răscumpărare, trebuie evitată procreaŃia. În Luceafărul, a) cuplu 
cătaŃilor-regăsiŃi devine cuplul copiilor “cu plete lungi, bălaie” - ei înşişi devin proprii 
lor copii, pentru a evita creaŃia multiplicatoare, prin care se blochează mântuirea b) 
asceza Luceafărului-Hyperion, prin auto-blocare în cercul de sus al Spiralei-Arbore, este 
o altă cale soteriologică: între cercurile spiralei nu există contactul procreator, ci 
continuitatea mistică, pentru revenirea în Principiul Suprem (de care vorbeşte Valentin 
Gnosticul). 
Mani Gnosticul (cf. Mircea Eliade, op. cit.) vorbeşte de Statuia care se va 
înălŃa la Cer, după purificarea, prin incendiu (foc, Patimă-vehemenŃă), a lumii. Statuia-
Eros, în Pe lângă plopii fără soŃ, sau în Atât de fragedă (I-143: “Cu ale tale braŃe reci / 
înmărmureai măreŃ…” sau I-92: “din încreŃirea lungii tale rochii / Răsai ca marmura 
în loc”), dar şi în Scrisoarea IV şi Scrisoarea V (Ea “ca marmura de Paros” - I-118, 
sau I-119: Ea ca “Venus Anadyomene” cu “marmura-i cu ochii negri” - ZeiŃe-
cerboaice), dovedeşte că Eminescu vede în Femeie înglobarea daimonului jertfit-chinuit 
spre demiurgie, complementaritate funcŃională a lui Hristos (Maria-Hristos, în esoterism: 
Lună-Soare), care mântuie de materie, prin neliniştea misterioasă şi mereu dureroasă, în 
sensul soteriologic (“Ochiul îngheŃat i-l umplu gânduri negre de amor” I-121) - mântuie 
ultimele particule de Lumină. Statuia-Femeie, la Eminescu, poate ajunge să personifice 
Lumina-Spirit, definitiv separată de Materia-Haos-Întuneric (I-92: “O, vis ferice de 
iubire, / Mireasă blândă din poveşti (…) Cât poŃi cu-a farmecului noapte (mistică) / să-
ntuneci ochii mei pe veci” (orbul care transgresează în / prin RevelaŃie, prin Femeia 
Sacră). 
Entelehia eminesciană a Femeii este subliniată şi de puritatea absolută - vergină, 
adorată, icoana pururi verginei Marii. Puritatea e plină până la vacuitatea absolută: 
puritatea este paradoxala plinătate în Sine, plinătate vacuizată de substanŃă şi de dorinŃă. 
Puritatea devine Nirvana FiinŃei Divine8. 
Demonismul apariŃiei şi formării lumii este sugerat, probabil, lui Eminescu, de 
către gnosticul Mani; prin aceasta, afirmăm că şi demonismul Femeii: sau al 
                                                 
8 Cf. Paula Diaconescu, Collegium, Iaşi, 1989, p.24 

Androginului (Hyperion) sunt reminiscenŃe gnostice (Luceafărul, Demonism, dar şi 
Împărat şi proletar: “SpuneŃi că-i omul o lumină? Nici o scânterie-ntr-însul nu-i 
candidă şi plină?” etc.). 
În viziunea lui Mani, cosmogonia este un gest disperat al lui Dumnezeu, de a 
salva o parte din sine însuşi (deci, aplicat la Eminescu: expresivitatea-amprentare 
divină.). Omul este creat de Materie, pentru c Materia să menŃină închise particulele de 
lumină (de aceea, scepticul non-vizionar din Împărat şi proletar nu percepe 
interioritatea-esenŃialitatea “schinteilor” dinlăuntrul omului). Aici este şi paradoxul lui 
Mani: particulele de lumină închise devin finalitatea lui Hristos, care le strânge, pentru a 
le mântui. 
Egoistul Dumnezeu (Ormuzd al Logos-ului Eminescu), salvând sufletul, prin 
Fiul Christos, se salvează pe sine însuşi, devine Salvatorul salvat. Doar aşa, divinitatea 
este activă - în rest, singurul activ este PrinŃul Întunericului. 
Dacă la gnostici ritualul este anulat, Eminescu, în schimb propune insistent 
Ritualul, prin Logos efectiv şi Logos prospectiv, pentru a regresa la originaritatea-
Mythos. 
Ritualul interior, propus de e, îşi are, poate, rădăcini în isihasm (hesychia = linişte. 
liniştire), specific bizantin: Rugăciunea isihastă a inimii, Rugăciunea lui Iisus (Eminescu o 
practică nu doar implicit, în toată lirica sa, ci şi explicit, în poemul Rugăciune II-37): a) 
repetat, b) meditat, c) interiorizat. 
Teologul Nechifor afirmă că Ńelul vieŃii spirituale este să ia cunoştinŃă de Sine, de 
tainele ascunse în inimă, să unească mintea (noua) cu inima (lăcaşul lui Dumnezeu). Unire 
prin coborâre (respiraŃie) a minŃii în inimă. Aceasta este una dintre dimensiunile ritualistice 
ale întregii poezii eminesciene (I-119: “Consacră-mi / Creştetul cu-ale lui gânduri, să-l 
sfinŃesc cu-a mele lacrămi!”). 
Grigore Sinaitul (cf. Mircea Eliade op. cit.) preferă monahismului-comunitate - 
pustnicia: rugăciunea liturgică este prea exterioară pentru a declanşa amintirea lui 
Dumnezeu. Dar monahul stă sub pericolul viziunilor suscitate de imaginaŃie (cf. 
Povestea magului…, unde Magul controlează, la Călugăr, calitatea viziunii, şi descoperă 
că nu e imaginaŃie, ci existenŃă a esenŃei divine, senine, FrumuseŃea, nu aici, deci în 
transcendenŃă: “E-aievea acea fiinŃă, visele-Ńi nu te mint, / Dar nu-i aci în lume…”). 

Călugărul lui Eminescu îşi asumă o teribilă responsabilitate - aceea de a-l pierde pe 
Dumnezeu, tocmai prin vehemenŃa-patimă a cugetării: “El cugete la toate, ci nu - la 
Dumnezeu”. Adică, nu la formalismul divin. În schimb, îşi asumă efortul de a se auto-
recupera spiritual-divin prin re-cunoaşterea lui Dumnezeu nu în formalitatea-gândire, ci 
în esenŃa sa arhetipală: Eros. 
Ceea ce, însă, îl apropie fundamental, pe Eminescu, atât de gnostici, cât şi de 
teologia creştină de profunzime şi a marii mistici, ca aceea a lui Meister Eckhart - este 
viziunea unei dumnezeiri nenumite; “Străinul, origine şi scop a toate” - “îndepărtat, 
inaccesibil”9 (şi, totuşi, erosul transcens în Eros Agapé este, la Eminescu, în linia 
Ortodoxiei, o cale de acces). 
Frământarea şi neliniştea Logos-ului eminescian sunt atitudini gnostice. Dar 
eliberarea în liturghia Ritualului-Logos, Eros-ul sacralizat, jertfirea Sinelui pentru 
regăsirea şi împăcarea, întru Spirit prin orfismul-finalitate a poeziei, a Logos-ului - sunt 
expresia ortodoxiei creştine celei mai curate: este însăşi dimensiunea arhitecturală a 
Spiritului românesc. 
7-IUBIRE ŞI PROCREAłIE 
 
“Profundă este opoziŃia dintre iubire şi procreaŃie. În actul procreaŃiei, iubirea 
se dezintegrează, tot ce e personal în iubire moare, triumfă o altă iubire. SămânŃa 
dezintegrării iubirii este conŃinută chiar în actul sexual” (N. Berdiaev, Sensul creaŃiei, 
p.200). “Niciodată n-am găsit o femeie de la care să fi dorit să am copii, căci te iubesc, o, 
veşnicie!” (Nietzeche - Aşa grăit-a Zarathustra). 
Iubirea lui Eminescu exclude cel mai mic gând de procreaŃie înafara 
Duhului. Este iubirea de veşnicie (nietzeche-ană), iubirea de arhetipalitate. Femeia din 
Călin (file din poveste) nu naşte, ci identifică, repetă pe de rost, prin însăşi rugăciunea 
fiinŃei ei interioare. FiinŃa ei interioară devine natură - a se vedea casa-natură, în care se 
răstigneşte fiinŃa ei, prin prelungirile ei simbolic-arhetipale: 
a) papuc-picior-păşire; 
b) în grindă (grinda-bolta a cerului, smerită la nivelul cosmosului-colibă); 
c) după uşă, simbol al iluminării-deschidere; 
                                                 
9 Alexandrian, Istoria filozofiilor oculte, Humanitas, Buc., 1994. 

d) prin păşire mitică, păşire fără mădularele păşirii; 
e) două turte sub cenuşă (în vatra-centru piric), sugerând cele două trupuri 
cătate-regăsite (Călin îl aduce aminte pe Cătălin, deci cuplul Cătălin-Cătălina), coapte 
(alchimic)-  iniŃiate pentru euharistie; 
f) candela - spirit jertfit resorbit, prin somn, spre Mythos (sâmburele de mac al 
lumini candelei este sâmburele mistic, din care creşte Arborele Cosmic - sub semnul 
macului-somn pentru visare-demiurgie); copilul este sâmburele mistic, este esenŃa-
Călin (Zburător de Foc). 
În poemul acesta, totul este iubire mistică, dincolo de vălul Māyā (“… cu mâna 
sa el rumpe / Pânza cea acoperită de un colb de pietre scumpe”) şi naştere-fără-naştere - 
sugerând arhetipurile Maria-Iisus. Călin este sinonimul codrului cu Vârf al Muntelui 
Cosmic; nunta sa este naşterea sa-sâmbure mistic:nunta-regăsire este RevelaŃia nunŃii 
mistice, căci nunta sa se dizolvă în impersonalitatea arhetipală a nunŃii Fluturelui cu 
Vioreaua: este RevelaŃia Florii Albastre (nunta cu absolutul). “Nunta s-o pornim şi noi 
alături” înseamnă: să traducem aparenŃa fenomenală - în arhetipalitate esenŃială, ritualul 
căutării - în Ritualul Regăsirii. Călin-Fiul este regăsirea identităŃii esenŃiale a lui Călin-tatăl 
- cei doi fiind nedisociabili (în genul treimii creştine). 
Femeia eminesciană rămâne, astfel, Eterna Amantă, formându-se un cuplu 
mistic, transindividual. Cei doi sunt cei doi de când lumea. Cătălina-arhetip îşi dă 
seama de potrivire şi predestinare: “Încă de mic / Te cunoşteam pe tine / Şi guraliv şi 
de nimic, / Te-ai potrivi cu mine”. Guraliv şi de nimic sunt regăsiri-anamneze ale 
Sinelui: creaŃia - ca lege irosit = guraliv; întemeiere pe nimic (“… E un adânc asemene 
/ Uitării celei oarbe”). De nimic însemnă: inutilizabil pentru lumea fenomenală, deci 
hieratici. 
Iubirea eminesciană devine, astfel, Ritual al Androginizării Hieratice: cel mai 
adesea, cei doi se cufundă în somn-visare, recontopiŃi în SămânŃa sacră, de la rădăcina 
Arborelui Cosmic. Mai mult, în Locul aripelor (I-200), actul erotic constă în delirul 
(visarea, prin care, vehement, se regresează spre originaritate) căutării, pentru regăsire, a 
aripelor albe, de pe umerii iubitei: “Locul aripelor albe le-aş căta-n delirul meu”. 
Prin Eminescu, omenirea se întoarce în Ritual - iar iubirea redevine mistica 
subtilă a regăsirii Edenului. 

Maria devine sinonimul Crăiesei Mântuirii (Re-edenizării) din MioriŃa: (I-37) 
“Crăiasă alegându-te…” Prin Maria, care se coboară (Prostituata sacră) spre a ne 
înălŃa-mântui-cuprinde în RevelaŃie – Maria Fecioara-Regina Lumii (“Regină peste 
îngeri, / din neguri te arată, / Lumină dulce clară, / O, maică prea curată / Şi pururea 
fecioară, / Marie!”) - noi -Rugăciune-Ritual (de transfigurare a Vârtejului-val, în Zid de 
mântuire) ne reintegrăm umbrei Pământului (deci, ne reintegrăm, deci, stării de Iisus-
Luceafăr (Lucifer) - şi ne lăsăm închişi între coarnele-de-lumină ale Cercului-Uter 
Cosmic. 
* 
*  * 
Eminescu creează FiinŃa Jertfită întru Eros-Agapé (Recuperată pentru Divin), ca 
Ultimă Imagine şi Ultim Scop al Poeziei sale. Arborele VieŃii este, de fapt, Crucea, pe 
care se răstignesc, adică se dăruiesc spre creaŃia de lume, chinurile iniŃierii. Prin acest 
gest teurgic, Eminescu este cel mai profund creştin ortodox al nostru, în 
atemporalitatea actului hristic*. 
                                                             prof. dr. Adrian Botez 
 
                 Notă 
 
Trimiterile la versul eminescian s-au făcut către ediŃia Petru CreŃia (M. Eminescu - Poezie şi 
proză, vol. I-II, Cartea Românească, Buc., 1978) ca fiind nu cea mai erudită şi completă, ci cea mai 
operaŃională. Au fost consultate şi ediŃiile Perpessicius şi D. Murăraşu. 
                                                 
* ÎnŃelegem prin aceasta că Eminescu nu este integrabil dogmei teologice creştine. S-ar putea afirma, cum, 
de fapt, s-a afirmat - că Eminescu (re)creează un “creştinism fără Christos”, presupus a fi caracteristic 
fondului ancestral românesc. Opinia noastră este, nuanŃat şi ferm, alta: Eminescu îl suprapune pe Hristul 
dogmatizat (Eul propriu esenŃializat la modul absolut) peste arhetipuri, anistoric, unde converg toŃi 
revelatorii-răstigniŃii întru mântuire: Zalmoxis, Orfeu, Mithra, Osiris, Odin, Quetzalcoatl etc. Îl suprapune, 
însă nu-l lasă să se resoarbă-asimileze în arhetipul hibrid, ci-i păstrează poziŃia unică, privilegiată, specifică 
zonei spirituale europene-ortodoxe (dominată de conceptul Eros-Agapé). Acest Hrist eminescian, 
dominând drama cosmologică a Spiritului românesc, dă splendoare apoteotică seninătăŃii tragice a 
cosmologiei mioritice, prin absorbŃia ei în Ortodoxia Creştină. 

